অ্যাঞ্জেলিনা জনসন (ইংরেজিঃ Angelina Johnson) আফ্রিকান বংশদ্ভূত কালো চুলের লম্বা মেয়ে। সে হ্যারির চেয়ে দুই বছরের বড়। তার দ্বিতীয় বর্ষ থেকে সে গ্রিফিন্ডর কুইডিচ টিমের চেজার। অলিভার উড চলে যাওয়ার পর হ্যারির পঞ্চম বর্ষে সে কুইডিচ ক্যাপ্টেন নির্বাচিত হয়। সে অলিভারের মতই তার টিমকে পরিচালনা করার চেষ্টা করে। "গবলেট অফ ফায়ারে" সে ট্রাইউইজার্ড টুর্নামেন্টে অংশ নেওয়ার চেষ্টা করে, কিন্তু ব্যর্থ হয়। সে ফ্রেড উইজলির সাথে ইউল বলে অংশ নেয়। অ্যাঞ্জেলিনা তার সপ্তম বর্ষে ডিএ তে যোগ দেয়। "ডেথলি হ্যালোসে" সে পুনরায় ডিএ এর সাথে যোগাযোগ স্থাপন করে এবং হগওয়ার্টসের যুদ্ধে অংশ নেওয়ার জন্য হগওয়ার্টসে ফিরে আসে। ভবিষ্যতে সে জর্জ উইজলিকে বিয়ে করে এবং দুই ছেলেমেয়ে ফ্রেড ও রোক্সানার মা হয়।

প্রথম তিনটি চলচ্চিত্রে ড্যানিয়েলে ট্যাবর অ্যাঞ্জেলিনার চরিত্রে অভিনয় করে। "গবলেট অফ ফায়ারে" টিয়ানা বেঞ্জামিন এই চরিত্রটির জন্য নির্বাচিত হয়। "অর্ডার অফ দ্য ফিনিক্স" ভিডিও গেমেও বেঞ্জামিন অ্যাঞ্জেলিনার কন্ঠ প্রদান করেছে।

মাইকেল কর্নার
চো চ্যাং
অ্যালিসিয়া স্পিনেট
অ্যাঞ্জেলিনা জনসন